KOMMISSIONENS FORORDNING (EF) Nr. 1414/98 af 2. juli 1998 om ændring af forordning (EF) nr. 1960/95 om midlertidige gennemførelsesbestemmelser for ordningen med indgangspriser for druesaft og druemost og forordning (EF) nr. 2309/95 om overgangsforanstaltninger ved import af druesaft og druemost fra Cypern

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 822/87 af 16. marts 1987 om den fælles markedsordning for vin (1), senest ændret ved forordning (EF) nr. 2087/97 (2), særlig artikel 53, stk. 3,

under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (3), senest ændret ved forordning (EF) nr. 1161/97 (4), særlig artikel 3, stk. 1, og

ud fra følgende betragtninger:

Ved Kommissionens forordning (EF) nr. 1960/95 (5), ændret ved forordning (EF) nr. 1289/97 (6), blev der fastsat overgangsforanstaltninger, gældende til 30. juni 1998, der skal lette overgangen til den ordning med importpriskontrol for druesaft og druemost, der følger af de aftaler, som er indgået under de multilaterale handelsforhandlinger i Uruguay-rundens regi; forordningen giver toldmyndighederne mulighed for at sammenligne importpriserne med de i den fælles toldtarif anførte indgangspriser for at kunne fastslå, hvilken told der skal opkræves;

ved Kommissionens forordning (EF) nr. 2309/95 (7), ændret ved forordning (EF) nr. 1289/97, blev der fastsat overgangsforanstaltninger, gældende til 30. juni 1998, der skal lette overgangen til den ordning for import af druesaft og druemost fra Cypern, der følger af de aftaler, som er indgået under de multilaterale handelsforhandlinger i Uruguay-rundens regi, indtil der kan findes en endelig løsning i forbindelse med associeringsaftalen mellem Det Europæiske Fællesskab og Republikken Cypern;

perioden for vedtagelse af overgangsforanstaltninger blev forlænget til den 30. juni 1999 ved Rådets forordning (EF) nr. 1340/98 (8); overgangsforanstaltningerne i forordning (EF) nr. 1960/95 og (EF) nr. 2309/95 bør derfor forlænges til den 30. juni 1999, indtil der er vedtaget endelige bestemmelser;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Vin -

UDSTEDT FØLGENDE FORORDNING:

Artikel 1

I forordning (EF) nr. 1960/95 foretages følgende ændringer:

1) I artikel 1 ændres »30. juni 1998« til »30. juni 1999«.

2) I artikel 4 ændres »30. juni 1998« til »30. juni 1999«.

Artikel 2

I artikel 2 i forordning (EF) nr. 2309/95 ændres »30. juni 1998« til »30. juni 1999«.

Artikel 3

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 1998.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 2. juli 1998.

På Kommissionens vegne

Franz FISCHLER

Medlem af Kommissionen

(1) EFT L 84 af 27. 3. 1987, s. 1.

(2) EFT L 292 af 25. 10. 1997, s. 1.

(3) EFT L 349 af 31. 12. 1994, s. 105.

(4) EFT L 169 af 27. 6. 1997, s. 1.

(5) EFT L 189 af 10. 8. 1995, s. 16.

(6) EFT L 175 af 3. 7. 1997, s. 25.

(7) EFT L 233 af 30. 9. 1995, s. 54.

(8) EFT L 184 af 27. 6. 1998, s. 1.